**V ý z v a**

na predloženie ponuky v zákazke s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o VO“)

# identifikácia

Bratislavský samosprávny kraj  
Sabinovská 16  
820 05 Bratislava

**Kontaktná osoba:**

Ing. Katarína Vančová

referent oddelenia verejného obstarávania

tel. číslo: 02/48 264 207

e-mail: [katarina.vancova@region-bsk.sk](mailto:katarina.vancova@region-bsk.sk)

Mgr. Lucia Lorencová

referent oddelenia verejného obstarávania

tel. číslo: 02/48 264 224

e-mail: [lucia.lorencova@region-bsk.sk](mailto:lucia.lorencova@region-bsk.sk)

# NÁZOV a Predmet zákazky

* 1. **Názov zákazky**

Zabezpečenie archeologického výskumu podľa § 35 ods. 3 písm. d), predstihového výskumu podľa § 35 ods. 4 písm. a), záchranného výskumu podľa § 35 ods. 4 písm. b) zákona č. 49/2002 Z. z. o ochrane pamiatkového fondu v znení neskorších prepisov - „Stavebné úpravy NKP – Kaštieľ a sýpka, adaptácia na ekocentrum a návštevnícke centrum“

* 1. **Predmet zákazky**

Predmetom zákazky je zabezpečenie archeologického: predstihového a záchranného výskumu a vypracovanie výskumnej dokumentácie v zmysle záväzného stanoviska KPUBA-2018/16683-3/70736/FAN zo dňa 26.09.2018 a následného rozhodnutia KPUBA-2019/7584-2/16992/KER zo dňa 05.03.2019. Krajský pamiatkový úrad Bratislava posúdil projektovú dokumentáciu „Stavebné úpravy NKP – Kaštieľ a sýpka, adaptácia na ekocentrum a návštevnícke centrum“, a nakoľko sa jedná o obnovu národných kultúrnych pamiatok, vydal záväzné stanovisko a rozhodnutie. Archeologický výskum bude realizovaný v 2. etapách, vrátane zabezpečenia výkopových prác v predstihovom výskume a geodetického zamerania výskumu.

* 1. **Identifikácia predmetu obstarávania podľa Spoločného slovníka obstarávania (CPV):**

71351914-3 Archeologické služby

* 1. **Opis predmetu zákazky:**
     1. Predmetom tejto zákazky je výber najvhodnejšej spoločnosti/ponuky, ktorá zabezpečí predmet zákazky definovaný v***bode 2*** Výzvy na predloženie ponuky (ďalej len „Výzva“).
     2. Podrobné vymedzenie predmetu a rozsahu zákazky je v ***Prílohe č. 1*** Výzvy.
  2. Predpokladaná hodnota zákazky: **14 750,50** **EUR bez DPH**

# Podmienky plnenia

* 1. Na predmet zákazky uvedený v ***bode 2*** Výzvy bude uzatvorená zmluva o dielo***.*** Podmienky plnenia sú podrobne uvedené v***Prílohe č. 4*** Výzvy.

3.2 Miesto plnenia je: Mestská časť Bratislava – Čunovo, NKP Čunovský kaštieľ, jeho predpolie a záhrada

3.3 Termín realizácie predmetu zákazky: uvedený v ***Prílohe č. 4*** Výzvy

3.4 O ďalšom postupe bude uchádzač informovaný verejným obstarávateľom v lehote viazanosti ponúk.

# podmienky účasti uchádzačov

* 1. Uchádzač musí spĺňať nasledovné podmienky týkajúce sa **osobného postavenia**.

***4.1.1 Požaduje sa*** ***preukázanie splnenia podmienok osobného postavenia podľa § 32 ods. 1 písm. e) a f) zákona o VO.***

Uchádzač preukáže splnenie podmienok účasti týkajúcich sa osobného postavenia podľa § 32 ods. 1 písm. e) a f) zákona o VO dokladmi podľa § 32 ods. 2 písm. e) a f), resp. podľa § 32 ods. 4 a/alebo ods. 5 zákona o VO.

Verejný obstarávateľ umožňuje uchádzačom preukázať splnenie podmienok účasti podľa § 32 ods.1 písm. e) a f) zákona o VO predložením *čestného vyhlásenia*, *zápisom do zoznamu hospodárskych subjektov* alebo *vlastným predložením dokladov.*

V prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona o VO výpisom z Obchodného registra Slovenskej republiky alebo výpisom zo Živnostenského registra Slovenskej republiky, uchádzač *nie je povinný* v zmysle § 32 ods. 3 zákona o VO tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

***Verejný obstarávateľ upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) zákona o VO.***

***4.1.2 Požaduje sa predloženie oprávnenia na vykonávanie archeologického výskumu v zmysle § 36 ods. 2 zákona č. 49/2002 Z. z. o ochrane pamiatkového fondu na základe rozhodnutia Ministerstva kultúry SR.***

1. **osobitné požiadavky na plnenie predmetu zákazky**

5.1 Odporúča sa vykonať obhliadku miesta uskutočnenia predmetu zákazky, aby si záujemcovia sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou idú na ťarchu záujemcu.

5.2 V záujme zachovania princípov transparentnosti a rovnakého zaobchádzania, záujemcom nebudú na obhliadke poskytované žiadne informácie zo strany verejného obstarávateľa. V prípade nejasností, záujemca predloží písomne prostredníctvom systému PROEBIZ otázky formou žiadosti o vysvetlenie a odpovede budú transparente poskytnuté všetkým záujemcom.

5.3 Termín uskutočnenia obhliadky si záujemca dohodne s kontaktnou osobou verejného obstarávateľa:

Kontaktná osoba pre obhliadku miesta plnenia:

Ing. Ladislav Mezei, [ladislav.mezei@region-bsk.sk](mailto:ladislav.mezei@region-bsk.sk), 02/48 264 516

Mgr. Jana Rusnáková, [jana.rusnakova@region-bsk.sk](mailto:jana.rusnakova@region-bsk.sk), 02/48 264 415

# Obsah ponuky

* 1. Ponuka predložená uchádzačom bude obsahovať:
* doklady preukazujúce splnenie podmienok účasti uchádzača podľa ***bodu 4.1.1 a 4.1.2*** Výzvy,
* čestné vyhlásenie k podmienkam zákazky ***(Príloha č. 2*** Výzvy),
* vyplnený a oprávnenou osobou podpísaný **„Návrh na plnenie kritéria“ *(Príloha č. 3*** Výzvy);
* vyplnená a oprávnenou osobou podpísaná **„Zmluva o dielo“**

(***Príloha č. 4*** Výzvy),

* 1. Ak ponuku predkladá skupina dodávateľov:
* čestné vyhlásenie o vytvorení skupiny dodávateľov

***(Príloha č. 2*** Výzvy)

* plnomocenstvo v ktorom uchádzač preukazuje splnomocnenie pre konanie v mene skupiny dodávateľov.
  1. *V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.*

6.4 ***Požadované doklady predloží uchádzač ako súčasť ponuky vo forme prílohy/príloh vo formáte .pdf prostredníctvom funkcionality systému PROEBIZ a zároveň vloží celkovú cenu v EUR s DPH za celý predmet zákazky do systému PROEBIZ.***

# KOMUNIKÁCIA, Miesto, LEHOTA A spôsob PREDKLADANIA PONUKY, LEHOTA VIAZANOSTI PONUKY

* 1. Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.
  2. Verejný obstarávateľ pri zadávaní zákazky stanovuje elektronickú komunikáciu, ktorá sa realizuje prostredníctvom systému PROEBIZ.
  3. Ponuky sa predkladajú v lehote na predkladanie ponúk elektronicky **prostredníctvom systému PROEBIZ**.
  4. Ponuka a ďalšie doklady a dokumenty pri výbere uchádzača sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
  5. Lehota na predkladanie ponúk je stanovená **do 24. 07. 2020 do 11:00 hod.**

***Ponuky predložené po*** ***lehote na predkladanie ponúk nebudú akceptované.***

* 1. Uchádzač je svojou ponukou viazaný do 30. 09. 2020.

# Kritérium na vyhodnotenie ponúk

* 1. Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*

# VYHODNOTENIE PONÚK

9.1 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky po vyhodnotení kritérií na vyhodnotenie ponúk, pričom vyhodnotenie ponúk podľa kritéria na vyhodnotenie ponúk je realizované automatizovaným spôsobom systému PROEBIZ.

9.2 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a bude vylúčená. O vylúčení bude uchádzač bezodkladne informovaný verejným obstarávateľom. V prípade vylúčenia ponuky takéhoto uchádzača bude verejný obstarávateľ vyhodnocovať ponuku uchádzača, ktorý sa umiestnil na ďalšom mieste v poradí.

9.3 Platnou ponukou je ponuka, ktorá obsahuje všetky náležitosti uvedené ***v bode 7*** Výzvy*,* neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo Výzve a neobsahuje také skutočnosti, ktoré sú v rozpore so všeobecne záväznými právnymi predpismi.

9.5 V prípade nejasnosti, pochybnosti a potreby objasnenia ponúk alebo dokladov preukazujúcich splnenie podmienok účasti, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie v lehote určenej verejným obstarávateľom.

9.6 Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

9.7 V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j.   
v prípade zmeny postavenia uchádzača na platcu DPH, je ním predložená celková cena konečná a nemenná a bude považovaná za cenu na úrovni s DPH.

9.8 Verejný obstarávateľ si vyhradzuje právo odmietnuť všetky predložené ponuky.

9.9 Verejný obstarávateľ si vyhradzuje právo zmeniť podmienky zákazky.

9.10 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk.

**10. Zrušenie zákazky**

10.1 Verejný obstarávateľ si vyhradzuje právo zrušiť zákazku bez uvedenia dôvodu.

# 11. Dôvernosť a ochrana osobných údajov

11.1 Verejný obstarávateľ počas priebehu tejto zákazky nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

11.2 Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

11.3 Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave dňa 17. 07. 2020

Peter Šimeček

vedúci oddelenia verejného obstarávania

**Zoznam príloh:**

Príloha č. 1: Podrobný opis predmetu zákazky

Príloha č. 2: Čestné vyhlásenia

Príloha č. 3: Návrh na plnenie kritéria

Príloha č. 4: Zmluva o dielo

Príloha č. 5: Spôsob uplatnenia hodnotiaceho kritéria a spôsob určenia ceny

**Príloha č. 1 Podrobný opis predmetu zákazky**

**Predmet zákazky:**

Vykonanie archeologického, predstihového a záchranného, výskumu a vypracovanie výskumnej dokumentácie v zmysle záväzného stanoviska KPUBA-2018/16683-3/70736/FAN zo dňa 26.09.2018 a následného rozhodnutia KPUBA-2019/7584-2/16992/KER zo dňa 05.03.2019. Krajský pamiatkový úrad Bratislava posúdil projektovú dokumentáciu „Stavebné úpravy NKP – Kaštieľ a sýpka, adaptácia na ekocentrum a návštevnícke centrum“, a nakoľko sa jedná o obnovu národných kultúrnych pamiatok, vydal záväzné stanovisko a rozhodnutie. Archeologický výskum bude realizovaný v 2. etapách, vrátane zabezpečenia výkopových prác v predstihovom výskume a geodetického zamerania výskumu, v Mestskej časti Bratislava – Čunovo, parc. č. 536, 538/1, 539, 540/3, 541/7, 542, 543/4-5, a to v nasledovných častiach

I. časť – terénna časť

a) vykonanie predstihového výskumu v súlade s § 35 ods. 4 písm. a) pamiatkového zákona, realizovaného na záchranu predpokladaných archeologických nálezov v dostatočnom časovom predstihu, t. j. minimálne 1 mesiac pred začiatkom povolených stavebno-zemných prác na stavebných objektov VSAK 1, 2, 3, 4, vrátane výkopových prác a geodetického zamerania,

b) vykonanie záchranného výskumu podľa § 35 ods. 4 písm. b) pamiatkového zákona realizovaného počas a v súčinnosti s povolenými stavebno-zemnými prácami na záchranu archeologických nálezov a nálezových situácií.

II. časť - výskumná dokumentácia

c) vypracovanie a odovzdanie výskumnej dokumentácie v súlade s ustanoveniami § 7 a § 10 Vyhlášky Ministerstva kultúry SR č. 231/2014 Z. z.. Výskumná dokumentácia sa odovzdáva ako uzavretý autorizovaný dokument v 6 (šiestich) vyhotoveniach, v pevnej väzbe vo formáte A4 s číslovanými stranami vrátane stanoviska pamiatkového úradu a 1x v elektronickej podobe vo formáte PDF s podpisom a pečiatkou na USB kľúči.

Detailný opis predmetu zákazky je uvedený v rozhodnutí KPUBA-2019/7584-2/16992/KER zo dňa 05.03.2019.

**Príloha č. 2: Čestné vyhlásenia**

*Obchodné meno:*

*Sídlo/miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** s podmienkami zákazky na predmet zákazky **„Zabezpečenie archeologického výskumu podľa § 35 ods. 3 písm. d), predstihového výskumu podľa § 35 ods. 4 písm. a), záchranného výskumu podľa § 35 ods. 4 písm. b) zákona č. 49/2002 Z. z. o ochrane pamiatkového fondu v znení neskorších prepisov - „Stavebné úpravy NKP – Kaštieľ a sýpka, adaptácia na ekocentrum a návštevnícke centrum““**, ktoré určil verejný obstarávateľ v podmienkach zákazky.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

...................................................

meno a priezvisko, funkcia

podpis0F[[1]](#footnote-1)

**Čestné vyhlásenie**

**o vytvorení skupiny dodávateľov**

1. Podpísaní zástupcovia dodávateľov uvedených v tomto vyhlásení týmto vyhlasujeme, že predkladáme spoločnú ponuku v zákazke s nízkou hodnotou pod názvom **„Zabezpečenie archeologického výskumu podľa § 35 ods. 3 písm. d), predstihového výskumu podľa § 35 ods. 4 písm. a), záchranného výskumu podľa § 35 ods. 4 písm. b) zákona č. 49/2002 Z. z. o ochrane pamiatkového fondu v znení neskorších prepisov - „Stavebné úpravy NKP – Kaštieľ a sýpka, adaptácia na ekocentrum a návštevnícke centrum““**. Skupina pozostáva z nasledovných samostatných právnych subjektov:

Subjekt 1:1F[[2]](#footnote-2)

Subjekt 2:

1. V prípade, že naša spoločná ponuka bude úspešná a bude verejným obstarávateľom prijatá, súhlasíme, aby bola zmluva o dielo podpísaná objednávateľom a splnomocneného zástupcu skupiny dodávateľov, ktorým je:2F[[3]](#footnote-3)
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle Podmienok zákazky (vylúčenie zo zákazky s nízkou hodnotou), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v Slovenskej republike.

............................ dňa...................................

...................................................

Subjekt 1

meno a priezvisko, funkcia

podpis

V............................ dňa...................................

...................................................

Subjekt 2

meno a priezvisko, funkcia

podpis

Obchodné meno:

Sídlo/ miesto podnikania:

IČO:

**Čestné vyhlásenie**

Vyhlasujeme, že **spĺňame podmienky účasti – podmienky osobného postavenia podľa zákona č. 343/2015 Z. z.** o verejnom obstarávaní a o zmene a doplnení niektorých zákonov v znení neskorších predpisov podľa **§ 32 ods. 1 písm. e) a f)** zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

V............................ dňa...................................

...................................................

meno a priezvisko, funkcia

podpis3F[[4]](#footnote-4)

**Príloha č. 3: Návrh na plnenie kritéria**

**Zabezpečenie archeologického výskumu podľa § 35 ods. 3 písm. d), predstihového výskumu podľa § 35 ods. 4 písm. a), záchranného výskumu podľa § 35 ods. 4 písm. b) zákona č. 49/2002 Z. z. o ochrane pamiatkového fondu v znení neskorších prepisov - „Stavebné úpravy NKP – Kaštieľ a sýpka, adaptácia na ekocentrum a návštevnícke centrum“**

|  |  |  |  |  |
| --- | --- | --- | --- | --- |
| Uchádzač |  | | | |
|  |  | | | |
| Kritérium na vyhodnotenie ponúk | Najnižšia cena | | | |
|  |  | | | |
| Je uchádzač platiteľom DPH? | ÁNO1 | | | NIE |
|  |  | | | |
|  | Navrhovaná cena v EUR bez DPH | | DPH v EUR | **Navrhovaná celková cena v EUR vrátane DPH -** SÚŤAŽNÉ KRITÉRIUM |
| **Celková cena za dodanie predmetu zákazky** |  | |  |  |
| Uchádzač uvedie pre všetky kritériá kladný nenulový údaj, číslo s presnosťou na dve desatinné miesta (zaokrúhľuje sa matematicky). | | | | |
| V ........................., dňa ............... | | .............................................................  meno a priezvisko, funkcia  podpis2 | | |

--------------------------------------------

1 nehodiace prečiarknuť

2 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.

**Príloha č. 4: Zmluva o dielo**

**Zmluva o dielo**

Zmluva o dielo č. ...... na vykonanie pamiatkového výskumu

uzatvorená podľa ust. §536 a nasl. Obchodného zákonníka v platnom znení

(ďalej len: „zmluva“)

Zmluvné strany

1. Objednávateľ:

Názov: Bratislavský samosprávny kraj Sídlo: Sabinovská 16, P.O. Box 106, 820 05 Bratislava 25 V zastúpení: Mgr. Juraj Droba, MBA, MA

IČO: 360 636 06

DIČ: 2021 608 369

IBAN:

Tel:

Osoby oprávnené rokovať

vo veciach technických:

(ďalej len „objednávateľ“)

2. Zhotoviteľ:

Názov:

Sídlo:

Zapísaný .....

Štatutárny orgán:

Adresa:

V zastúpení:

IBAN:

IČO:

DIČ:

IČ DPH:

Osoby oprávnené rokovať

vo veciach technických:

(ďalej len „zhotoviteľ“)

(spolu ďalej aj ako: „zmluvné strany“)

**PREAMBULA**

1. Túto zmluvu uzatvárajú zmluvné strany v nadväznosti na povolenie príslušného stavebného úradu č. UKSP-91-TX1/2019-Tn-2, v súlade s rozhodnutím Krajského pamiatkového úradu Bratislava č. KPUBA-2019/7584-2/16992/KER zo dňa 05.03.2019, právoplatným dňa 21.03.2019, na základe žiadosti MsČ Bratislava – Čunovo k projektovej dokumentácii vo veci vydania rozhodnutia na stavbu „Stavebné úpravy NKP – Kaštieľ a sýpka, adaptácia na ekocentrum a návštevnícke centrum, Kaštieľ Čunovo“ v mestskej časti Bratislava Čunovo, parc. č. 536, 538/1, 539, 540/3, 541/7, 542, 543/4-5 (ďalej len: „Rozhodnutie KPÚ BA“) a záväzným stanoviskom Krajského pamiatkového úradu Bratislava č. KPUBA-2018/16683-3/70736/FAN zo dňa 26.09.2018, k predloženej projektovej dokumentácii (stupeň: realizačné projekty) k obnove nehnuteľnej národnej kultúrnej pamiatky: Kaštieľ a sýpka na Petržalskej ulici v Bratislave – MČ Čunovo, evidovanej v Ústrednom zozname pamiatkového fondu SR pod číslom 649/1-2 (ďalej len: „Záväzné stanovisko KPÚ Bratislava“).

2. Zmluvné strany uzatváranú túto zmluvu ako výsledok verejného obstarávania zákazky podľa §117 Zákona č. 343/2015 Z. z. o verejnom obstarávaní v znení neskorších predpisov (ďalej len „zákon o VO“).

3. Zhotoviteľ je právnická osoba, oprávnená vykonávať archeologický výskum v zmysle §36 ods. 4 Zákona č. 49/2002 Z. z. o ochrane pamiatkového fondu v znení neskorších predpisov (ďalej len: „pamiatkový zákon“) na základe oprávnenia Ministerstva kultúry Slovenskej republiky. Oprávnenie podľa predchádzajúcej vety tvorí prílohu č. 5 tejto zmluvy.

**Čl. I**

**Predmet zmluvy**

1. Predmetom tejto zmluvy je záväzok zhotoviteľa na vlastné nebezpečenstvo a náklady vykonať pamiatkový výskum vyvolaný realizáciou povolenej stavby „Stavebné úpravy NKP – Kaštieľ a sýpka v Čunove, adaptácia na ekocentrum a návštevnícke centrum“, v Mestskej časti Bratislava – Čunovo, parc. č. 536, 538/1, 539, 540/3, 541/7, 542, 543/4-5, a to v nasledovných častiach

I. časť – terénna časť

a) vykonanie predstihového výskumu v súlade s § 35 ods. 4 písm. a) pamiatkového zákona, realizovaného na záchranu predpokladaných archeologických nálezov v dostatočnom časovom predstihu, t. j. minimálne 1 mesiac pred začiatkom povolených stavebno-zemných prác na stavebných objektov VSAK 1, 2, 3, 4, vrátane výkopových prác a geodetického zamerania. Predstihový výskum je zhotoviteľ povinný realizovať formou sondáže na stavebných objektoch VSAK 1, 2, 3, 4 po stavebnú hĺbku, resp. po sterilné podložie v rozsahu stavebných objektov. Následne vyhotoví predbežnú nálezovú výskumnú dokumentáciu v 2 (dvoch) vyhotoveniach v listinnej forme. Súčasťou výskumnej dokumentácie je aj jej elektronická verzia, ktorá musí byť obsahovo totožná s vytlačenou verziou. Elektronická verzia sa odovzdáva vo formáte PDF,

b) vykonanie záchranného výskumu podľa § 35 ods. 4 písm. b) pamiatkového zákona realizovaného počas a v súčinnosti s povolenými stavebno-zemnými prácami na záchranu archeologických nálezov a nálezových situácií. Záchranný výskum je zhotoviteľ povinný realizovať počas akýchkoľvek zemných prác súvisiacich s úpravou terénu, zemné ryhy pre inžinierske siete, sanácia múrov kaštieľa sýpky, biotopové jazierko. Výskum bude realizovaný formou odborného archeologického dozoru, t. j. za prítomnosti archeológa, za účelom vyhľadávania, identifikácie, vyhodnocovania, zberu archeologických nálezov alebo vyzdvihnutia nálezu a zdokumentovania nálezovej situácie.

II. časť - výskumná dokumentácia

c) vypracovanie a odovzdanie výskumnej dokumentácie v súlade s ustanoveniami § 7 a § 10 Vyhlášky Ministerstva kultúry SR č. 231/2014 Z. z.. Výskumná dokumentácia sa odovzdáva ako uzavretý autorizovaný dokument v 6 (šiestich) vyhotoveniach, v pevnej väzbe vo formáte A4 s číslovanými stranami vrátane stanoviska pamiatkového úradu. Súčasťou výskumnej dokumentácie je aj jej elektronická verzia, ktorá musí byť obsahovo totožná s vytlačenou verziou. Elektronická verzia sa odovzdáva vo formáte PDF,

a záväzok objednávateľa vykonané dielo prevziať a zaplatiť zaň dohodnutú cenu.

**Čl. II**

**Lehota plnenia**

1. Predmet zmluvy, resp. jeho jednotlivé časti, uvedené v Čl. I tejto zmluvy, sa zhotoviteľ zaväzuje dodať v súlade s podmienkami uvedenými v tejto zmluve, s Rozhodnutím KPÚ Bratislava, Záväzným stanoviskom KPÚ Bratislava a finančnými možnosťami objednávateľa, a to v nasledujúcich lehotách odo dňa nadobudnutia účinnosti tejto zmluvy:

a. Predstihový výskum

- Začiatok a ukončenie prác v zmysle rozhodnutia KPÚ BA, č. KPUBA- 2019/7584-2/16992/KER zo dňa 05.03.2019: minimálne 1 mesiac pred začiatkom povolených stavebno-zemných prác, v závislosti od uzavretia zmluvy o dielo so zhotoviteľom povolených stavebno-zemných prác.

b. Záchranný výskum

- Začiatok prác v zmysle rozhodnutia KPÚ BA, č. KPUBA- 2019/7584-2/16992/KER zo dňa 05.03.2019

- Ukončenie prác ...........................

c. Výskumná dokumentácia

- Začiatok prác bezodkladne po ukončení fázy a. a b.

- ukončenie prác protokolárnym odovzdaním a prevzatím výskumnej

dokumentácie do 150 dní odo dňa skončenia predstihového a záchranného výskumu.

2. Ak posledný deň lehoty podľa predchádzajúceho bodu padne na deň pracovného pokoja, je posledným dňom lehoty najbližší nasledujúci pracovný deň.

3. Predmet zmluvy alebo jeho časť podľa Čl. I tejto zmluvy, sa považuje za splnený až protokolárnym odovzdaním a prevzatím predbežnej nálezovej výskumnej dokumentácie a protokolárnym odovzdaním a prevzatím výskumnej dokumentácie objednávateľom.

4. Ak vzniknú počas plnenia predmetu zmluvy podľa Čl. I tejto zmluvy prekážky, ktoré zmluvné strany nemôžu ovplyvniť, a ktoré bránia dodržať dohodnuté termíny, predlžuje sa čas plnenia o dobu trvania týchto prekážok.

**Čl. III**

**Práva a povinnosti zmluvných strán**

1. Povinnosti zhotoviteľa sú najmä:

a) na svoje náklady a nebezpečenstvo odborne vykonať archeologický výskum v súlade so záväzným stanoviskom Krajského pamiatkového úradu Bratislava (ďalej len „KPÚ BA“) č. KPUBA-2018/16683-3/70736/FAN zo dňa 26.09.2018 a rozhodnutím KPÚ BA č. KPUBA-2019/7584-2/16992/KER zo dňa 05.03.2019 tak, aby sa zabezpečila záchrana predpokladaných archeologických nálezov na území povolenej stavby „Stavebné úpravy NKP – Kaštieľ a sýpka v Čunove, adaptácia na ekocentrum a návštevnícke centrum“,

b) po ukončení terénnej časti výskumu vypracovať kompletnú výskumnú dokumentáciu v zmysle § 7 a § 10 vyhlášky 253/2010 Z.z. Ministerstva kultúry SR a § 39 zákona ods. 11 pamiatkového zákona a odovzdať ju Pamiatkovému úradu SR na vydanie príslušného stanoviska podľa § 39 ods. 10 pamiatkového zákona. Následne kompletnú výskumnú dokumentáciu odovzdať spolu so stanoviskom Pamiatkového úradu SR objednávateľovi,

c) v prípade lokalizácie archeologického objektu, závažného archeologického nálezu prizvať na obhliadku zástupcu KPÚ BA,

d) rešpektovať pokyny KPÚ BA, ktoré určia rozsah lokálnej sondy za účelom dostatočného pokrytia miesta nálezu archeologického objektu alebo závažného archeologického nálezu tak, aby nález mohol byť ručný výkopom odkrytý, preskúmaný a jeho nálezové súvislosti dostatočne odborne zdokumentované,

e) pri výkopoch pre sanáciu obvodových murív kaštieľa a sýpky zdokumentovať zachovalú zemnú stratigrafiu v dotyku k stojacej architektúre,

f) rešpektovať KPÚ BA podľa aktuálnej nálezovej situácie doplnené, prípadne upravené podmienky vykonania výskumu,

g) držať a chrániť archeologický nález až do jeho odovzdania, prevodu vlastníckeho práva alebo prevodu v súlade s § 40 ods. 9 pamiatkového zákona,

h) oznámiť KPÚ BA a príslušnej obci začatie pamiatkového výskumu najmenej 5 pracovných dní vopred a ukončenie terénnej časti výskumu bezodkladne,

i) vykonať opatrenia proti poškodeniu, znehodnoteniu, zničeniu a odcudzeniu nálezu,

j) spracovať získané odborné poznatky vo výskumnej dokumentácii v súlade s Vyhláškou MK SR č. 231/2014 Z. z. a predložiť výskumnú dokumentáciu Pamiatkovému úradu SR, Cesta na Červený most 6, 814 06 Bratislava na posúdenie. Ak pamiatkový úrad vráti výskumnú dokumentáciu na prepracovanie, je zhotoviteľ povinný zapracovať pripomienky pamiatkového úradu a opätovne predložiť na posúdenie.

2. Povinnosti objednávateľa sú najmä:

a) počas uskutočňovania archeologického výskumu spolupracovať s vedúcim archeológom zhotoviteľa, zodpovedným za vedenie výskumu tak, aby nedošlo k zničeniu archeologických nálezov,

b) informovať v dostatočnom predstihu prostredníctvom stavbyvedúcich o všetkých výkopových prácach na ploche predmetnej stavby,

c) pre potreby archeologického výskumu zabezpečiť:

- plány realizovaného projektu,

- vstup na pozemky za účelom archeologického výskumu,

d) dodržiavať autorské práva vedúceho archeologického výskumu pri zverejňovaní informácií o výskume a jeho výsledkoch,

e) oznámiť písomne 10 kalendárnych dní vopred KPÚ BA začiatok stavebno-zemných prác na stavbe a informáciu o zabezpečení zhotoviteľa na vykonanie archeologického výskumu,

f) odovzdať do 150 dní od skončenia terénnej časti výskumu jedno vyhotovenie výskumnej dokumentácie spolu s príslušným stanoviskom Pamiatkového úradu SR KPÚ BA a jedno vyhotovenie Archeologickému ústavu SAV, Akademická 2, 949 21 Nitra.

**Čl. IV**

**Cena diela a platobné podmienky**

1. Zhotoviteľ a objednávateľ sa v zmysle zákona č. 18/1996 Z.z. o cenách v znení neskorších predpisov dohodli na cene diela dohodnutého v čl. I. ods. 1 písm. a) až c) tejto zmluvy nasledovne:

I. terénna časť archeologického výskumu

a. predstihový archeologický výskum podľa § 35 ods. 4 písm. a) pamiatkového zákona, realizovaný na záchranu predpokladaných archeologických nálezov, vrátane zabezpečenia výkopových prác a geodetického zamerania výskumu

*vyplní uchádzač - € bez DPH*

b. záchranný archeologický výskum podľa § 35 ods. 4 písm. b) pamiatkového zákona, vrátane geodetického zamerania výskumu

*vyplní uchádzač - € bez DPH*

II. výskumná dokumentácia

c. vypracovanie výskumnej dokumentácie v súlade s príslušnými ustanoveniami Vyhlášky Ministerstva kultúry SR č. 231/2014 Z. z.

*vyplní uchádzač - € bez DPH*

Cena spolu *vyplní uchádzač - € bez DPH*

Zhotoviteľ je/nie je platcom DPH.

2. Objednávateľ sa zaväzuje uhradiť konečnú cenu diela dohodnutú v čl. IV. ods. 1 tejto zmluvy podľa faktúr predložených zhotoviteľom za každú časť diela osobitne. Prílohou faktúry musí byť oboma zmluvnými stranami podpísaný protokol z odovzdania a prevzatia príslušnej časti diela.

3. Zhotoviteľ vystaví faktúru za I. etapu časť a) na dojednanú cenu po predložení predbežnej nálezovej výskumnej dokumentácie z archeologického výskumu.

4. Zhotoviteľ vystaví faktúru na dojednanú cenu za I. etapu časť b) a II. etapu časť c) po skončení všetkých dohodnutých výkopových prác na predmetnej stavbe a vypracovaní a odovzdaní výskumnej dokumentácie.

5. Lehota splatnosti faktúr je 30 dní od doručenia objednávateľovi. Zhotoviteľom vystavené faktúry, ako doklady o dodaní služby, musia byť vyhotovené v súlade s ustanovením § 71 až § 75 zákona č. 222/2004 Z. z. o dani z pridanej hodnoty v platnom znení a v súlade s ustanovením § 340a zákona č. 513/1991 Z. z. Obchodného zákonníka v platnom znení. V prípade, že faktúra nezodpovedá vo vecnej a formálnej stránke, objednávateľ má právo vrátiť ju zhotoviteľovi na zmenu a doplnenie s tým, že k uvedenému dňu prestane plynúť lehota splatnosti pôvodnej faktúry a nová lehota začne plynúť odo dňa doručenia opravenej, resp. doplnenej faktúry objednávateľovi.

6. V prípade akýchkoľvek zmien týkajúcich sa dohodnutého rozsahu výkopových prác na predmetnej stavbe, ktoré by súviseli so zabezpečením archeologického výskumu, budú zmeny v tejto zmluve riešené dodatkami, ktoré budú dohodnuté medzi objednávateľom a zhotoviteľom a budú reagovať na prípadné rozhodnutia príslušných orgánov.

**Čl. V**

**Spôsob dodania a prevzatia diela, vykonanie diela**

1. Zhotoviteľ si splní svoju povinnosť vykonať dielo jeho riadnym vykonaním a odovzdaním súpisu vykonaných archeologických prác objednávateľovi na Úrad Bratislavského samosprávneho kraja, Sabinovská 16, 820 05 Bratislava. Výskumnú dokumentáciu je zhotoviteľ oprávnený a povinný odovzdať objednávateľovi až po jej odsúhlasení Pamiatkovým úradom SR. Zhotoviteľ odovzdá objednávateľovi vykonané dielo protokolárne spôsobom upraveným v tomto článku.

2. O prevzatí diela spíše zhotoviteľ spolu s objednávateľom odovzdávací a preberací protokol. Podpísaním preberacieho protokolu zmluvnými stranami sa dielo považuje za riadne odovzdané objednávateľovi na Úrade Bratislavského samosprávneho kraja.

3. Zhotoviteľ sa zaväzuje odovzdať dielo objednávateľovi a objednávateľ sa zaväzuje dielo prevziať od zhotoviteľa, ak boli riadne podľa tejto zmluvy splnené povinnosti zmluvnej strany.

4. Vlastníctvo k zhotovovanému dielu prechádza na objednávateľa odovzdaním celého predmetu diela a zaplatením dohodnutej ceny diela.

5. Ak dôjde pri plnení tejto zmluvy zo strany zhotoviteľa k vytvoreniu diela, ktoré môže byť predmetom práv k duševnému vlastníctvu, náležia tieto práva výlučne zhotoviteľovi. Zhotoviteľ udeľuje objednávateľovi k takto vytvorenému dielu časovo, územne a rozsahovo neobmedzenú výhradnú licenciu na všetky spôsoby použitia diela podľa § 19 ods. 4 Autorského zákona č.185/2015 Z.z. v znení neskorších predpisov. Odplata za udelenie tejto licencie je zahrnutá v dohodnutej cene za dielo.

**Čl. VI**

**Zodpovednosť za vady diela**

1. Zhotoviteľ zodpovedá za to, že predmet tejto zmluvy bude zhotovený v jej súlade a v dohodnutom rozsahu prác.

2. Zhotoviteľ zodpovedá za vady diela v súlade s ustanoveniami § 560 až § 562 Obchodného zákonníka.

3. Zhotoviteľ sa zaväzuje odstrániť vady diela v súlade s ustanovením § 563 Obchodného zákonníka.

4. Ak vznikne objednávateľovi škoda na veciach, právach alebo iných majetkových hodnotách v dôsledku porušenia povinností uvedených v tejto zmluve zo strany zhotoviteľa, je zhotoviteľ za tieto škody zodpovedný a je povinný objednávateľovi uhradiť tieto vzniknuté škody. Formou úhrady vzniknutej škody je peňažná náhrada vzniknutej škody.

**Čl. VII**

**Sankcie**

1. V prípade, že zhotoviteľ bude v omeškaní s dodaním diela, alebo jeho časti podľa Čl. I tejto zmluvy bez dôvodu na strane objednávateľa, má právo objednávateľ uplatniť u zhotoviteľa zmluvnú pokutu vo výške 0,05 % z ceny príslušnej časti diela za každý aj začatý deň omeškania.

2. Zhotoviteľ sa zaväzuje, že v prípade nedodržania iných zmluvných podmienok ako sú uvedené v bode 1 tohto článku, t. j. porušenia ustanovení tejto zmluvy zaplatí objednávateľovi zmluvnú pokutu 0,05 % z ceny diela za každý deň omeškania.

3. V prípade omeškania objednávateľa s plnením peňažných záväzkov v zmysle čl. IV tejto zmluvy o dielo, má právo požadovať zhotoviteľ od objednávateľa zmluvnú pokutu vo výške 0,05 % z dlžnej sumy vrátane DPH, a to za každý deň omeškania.

**Čl. VIII.**

**Subdodávateľ, zmena subdodávateľa**

1. Zhotoviteľ sa zaväzuje identifikovať všetkých subdodávateľov, ktorí sa budú podieľať na plnení podľa tejto zmluvy (ďalej len „realizácia plnenia“).

2. Zoznam známych subdodávateľov je uvedený v prílohe č. 6. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela.

3. Každý subdodávateľ musí spĺňať podmienky podľa príslušných ustanovení zákona o verejnom obstarávaní, pričom v čase plnenia zmluvy bude spĺňať podmienky podľa § 32 ods. 1 písm.e) a f) zákona o VO. Splnenie podmienok účasti podľa § 32 ods. 1 písm. e) a f) zákona o VO môže subdodávateľ preukázať aj predložením čestného vyhlásenia.

4. Každý subdodávateľ musí byť schopný realizovať príslušnú časť predmetu zákazky v rovnakej kvalite ako zhotoviteľ. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám.

5. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v bode 4.

**Čl. IX.**

**Záverečné ustanovenia**

1. Všetky zmeny tejto zmluvy musia byť vykonané formou písomného dodatku k nej, podpísané oboma zmluvnými stranami.

2. Právne vzťahy neupravené výslovne touto zmluvou sa riadia príslušnými ustanoveniami Obchodného zákonníka a ostatnými právnymi predpismi platnými v Slovenskej republike.

3. Objednávateľ môže od tejto zmluvy odstúpiť:

- ak zhotoviteľ nie je schopný preukázať oprávnenie vykonávať archeologický výskum,

- ak zhotoviteľ nie je schopný preukázateľne dodržať termínové plnenie v zmysle tejto zmluvy.

4. Zhotoviteľ môže od tejto zmluvy odstúpiť, ak je objednávateľ v omeškaní s úhradou ceny za prebraté dielo viac ako 90 dní.

5. Deň odstúpenia od zmluvy je deň, kedy ktorákoľvek zmluvná strana obdržala písomné oznámenie o oprávnenom odstúpení od tejto zmluvy o dielo od druhej zmluvnej strany.

6. Zmluvná strana, ktorá odstúpila od zmluvy z dôvodov na druhej zmluvnej strane má nárok na náhradu škody.

7. Písomnosti, týkajúce sa zmluvy sa zasielajú na adresu sídla uvedenú v zmluve, resp. na inú adresu, ktorú zmluvná strana následne preukázateľne oznámi druhej zmluvnej strane. Písomnosti sa považujú za doručené v piaty pracovný deň po dni ich odoslania na poštovú prepravu, alebo dňom prevzatia písomnosti, podľa toho, ktorá zo skutočností nastane skôr.

8. Zmluva je vyhotovená v piatich rovnopisoch, z ktorých objednávateľ dostane tri rovnopisy a zhotoviteľ dva rovnopisy.

9. Zmluvné strany sa oboznámili s obsahom zmluvy, jej obsahu porozumeli, neuzatvárajú ju v tiesni ani za nevýhodných podmienok, k jej uzatvoreniu pristupujú slobodne, vážne a na znak súhlasu s celým obsahom ju vlastnoručne podpisujú.

10. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnení v súlade s § 47a Občianskeho zákonníka v znení neskorších predpisov.

11. Zhotoviteľ berie na vedomie, že uzatvorenie tohto zmluvného vzťahu s Bratislavským samosprávnym krajom, ktorý ako orgán verejnej správy v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov "čo nie je tajné, je verejné" a "prevažujúci verejný záujem nad obchodnými a ekonomickými záujmami osôb" na základe dobrovoľnosti, nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke BSK za účelom zvyšovania

transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

V .................., dňa .........

............................................... ................................................

Za zhotoviteľa Za objednávateľa

štatutárny zástupca

Prílohy:

Príloha č. 1 - Stavebné povolenie č. UKSP-91-TX1/2019-Tn-2

Príloha č. 2 - Rozhodnutie KPÚ BA č. KPUBA-2019/7584-2/16992/KER zo dňa 05.03.2019

Príloha č. 3 - Záväzné stanovisko KPÚ BA č. KPUBA-2018/16683-3/70736/FAN zo dňa 26.09.2018

Príloha č. 4 – výkres pôdorysu výkopových prác, situácia, uloženie potrubia v ryhe, vsaky

Príloha č. 5 - Oprávnenie na vykonávanie archeologického výskumu č.

Príloha č. 6 – Zoznam subdodávateľov

**Príloha č. 5: Spôsob uplatnenia hodnotiaceho kritéria a spôsob určenia cenY**

Jediným kritériom na vyhodnotenie ponúk je najnižšia cena za celý predmet zákazky, vypočítaná a vyjadrená **v eurách (EUR) s DPH**.

Cenu uchádzač uvedie do priloženého formulára **„Návrh na plnenie kritéria“**, ktorý tvorí **Prílohu č. 3** tejto Výzvy.

Uchádzač uvedie cenu **zaokrúhlenú na 2 desatinné miesta.**

Verejný obstarávateľ posúdi v rámci vyhodnocovania ponúk ponuky uchádzačov, ktoré boli zaradené do vyhodnotenia. Verejný obstarávateľ bude hodnotiť ponuky uchádzačov podľa kritéria:

V cene za dodanie celého predmetu zákazky uvedenej v ponuke uchádzača budú započítané všetky náklady uchádzača súvisiace s realizáciou predmetu zákazky (napr. dopravné náklady, režijné náklady, mzdové náklady, a pod.). Cena musí zahŕňať všetky náklady uchádzača na riadne dodanie predmetu zákazky.

Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z.

Na prvom mieste v poradí sa umiestni ten uchádzač, ktorého ponuková cena za celý predmet zákazky s DPH bude najnižšia.

Poradie ostatných uchádzačov komisia na vyhodnotenie ponúk stanoví VZOSTUPNE podľa ponukovej ceny za celý predmet zákazky s DPH.

V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu/objednávky sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, sú ním predložené celkové ceny konečné a nemenné a budú považované za cenu na úrovni s DPH.

Ak uchádzač nie je platcom DPH, na túto skutočnosť upozorní. Verejný obstarávateľ bude ponúknutú cenu považovať za konečnú.

1. Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov. [↑](#footnote-ref-1)
2. Ku každému zo subjektov/členov skupiny dodávateľov sa požaduje uviesť obchodné meno, sídlo/miesto podnikania, IČO. [↑](#footnote-ref-2)
3. Požaduje sa uviesť vedúceho člena skupiny dodávateľov v rozsahu obchodné meno, sídlo/miesto podnikania, IČO. [↑](#footnote-ref-3)
4. Čestné vyhlásenie musí byť podpísané oprávnenou uchádzačom, t. j. jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov. [↑](#footnote-ref-4)